Gražiaplaukio dinastija

Gražiaplaukio dinastija, Horfagreatai () – Norvegijos karalių dinastija (tiksliau kelių dinastijų, kurių tarpusavio giminystė nėra įrodyta, grupė), su pertraukomis valdžiusi Norvegiją 872–1319 m. Savo ruožtu dinastija buvo Norvegijos Inglingų dinastijos vėlesnioji atšaka.

 Istorija ir linijos 
Jos pradininkas buvo Haroldas Gražiaplaukis, pirmasis Norvegijos karalius ir jos suvienytojas, kilęs iš Vestfoldo karalystės. Jo tėvas buvo Vestfoldo konungas iš labai senos legendinės Inglingų dinastijos. Keturi pirmieji atstovai, valdę iki maždaug 976 m. priklausė pirminei, tiesioginei dinastijos linijai.

Apie 976 m. nužudžius Haraldą II, Norvegija atiteko Danijai: čia valdė Haraldas I Mėlyndantis (iki 986 m.), vėliau - Sveinas I Šakiabarzdis. Danijos karalius Norvegijoje atstovavo Ladės jarlai, kurie turėjo čia neribotą valdžią, tačiau karaliais nesititulavo. 995 m. Gražiaplaukio dinastijos valdžią atkūrė Olavas I Trigvasonas (valdė 995-1000), o 1015 m. dar kartą Olavas II Haraldsonas (valdė 1015-1028). Abu šie valdovai laikė save Haraldo Gražiaplaukio palikuonimis, tačiau ši giminystė mokslininkų nėra įrodyta.

Po neilgo Danijos (Knuto Didžiojo) viešpatavimo 1028-35 m. dinastija buvo atkurta ir toliau valdė be pertraukų. Iš pradžių ją atstovavo Olavo II sūnus Magnusas I, o nuo 1046 m. pastoviai įsigalėjo Hardrado linija, kurios tiesioginis ryšys su Gražiaplaukiu irgi nėra įrodytas. Nuo 1130 šios linijos valdovai dalijosi valdžią su kita linija - Gille linija, o nuo 1177 m. - su Sverre linija. Visu tuo metu vyko pilietinis karas tarp atskirų karaliais besiskelbiančių pretendentų.

1184 m. mirus Magnusui Erlingsonui baigėsi Hardrado linija, o 1217 m. mirus Ingei Bordsonui - Gille linija. Norvegiją dar kartą suvienijo Hakonas IV, nesantuokinis Hakono III (iš Sverės linijos) sūnus. Ši linija baigėsi 1319 m., kuomet į valdžią Norvegijoje atėjo Magnusas VII iš Folkungų dinastijos.

 Dinastijos linijos 
Nariai Valdymo metaiPagrindinė linija 872–976 m.Haraldas I Gražiaplaukis 872–930 m.Erikas Kruvinasis Kirvis 930-934 m.Hakonas I Gerasis 934–961 m.Haraldas II Pilkakailis 961-976 m.Vigeno linija  Olavas I Trigvasonas 995–1000 m.Vestfoldo linija  Olavas II Haraldsonas 1015–1028 m.Magnusas I Gerasis 1035–1047 m.Hardrado dinastija  Haraldas III 1046–1066 m.Magnusas II 1066–1069 m.Olavas III Taikusis 1066–1093 m.Hakonas Magnusonas 1093–1094 m.Magnusas III Basasis 1093–1103 m.Olavas Magnusonas 1103–1115 m.Eisteinas I 1103–1123 m.Sigurdas I 1103–1130 m.Gille linijaValdymo metaiMagnusas IV Aklasis1130–1135 m.Haraldas IV Gilė1130–1136 m.  Sigurdas II1136–1155 m.  Eisteinas II1142–1157 m.  Ingė I Kuprotasis1136–1161 m.  Hakonas II Plačiapetis1157–1162 m.Sverre linijaValdymo metaiMagnusas V Erlingsonas1161–1184 m.Sigurdas Markusfostrė1162–1163Sverė Sigurdsonas1177–1202Sigurdas Magnusonas1193–1194  Hakonas III1202–1204Ingė Magnusonas1196–1202  Gutormas1204Erlingas Akmenų Siena1204–1207Ingė II Bordsonas1204–1217     Hakonas IV1217–1263    Magnusas VI1263–1280    Erikas II Magnusonas1280–1299    Hakonas V Magnusonas1299–1319

Kategorija:Norvegijos dinastijos